Elvira

Elvira er et spansk kvinnenavn med gotisk opprinnelse og flere betydninger. Navnet er utbredt i mange land og svært vanlig i Latvia.

Etymologi
Elvira er en spansk form av gotiske Guilvira, dannet av førsteleddet gails, «vellystig» eller «spyd», og andreleddet wars, «våken» eller *wērs, «sann». Navnet kan også ha opprinnelse som en spansk form av et vestgotisk navn dannet av ali, «fremmed», og *wērs, «sann». I tillegg kan navnet være relatert til  spanske elva, «hvit».

Alvira er en variant av navnet.

Elva er en kortform av navnet, men har også andre opprinnelser.

Utbredelse
Elvira er kjent brukt på 900-tallet i Spania, blant annet av Elvira av Kastilla (965–1017), dronning av León. Elvira er kjent brukt i Sverige fra 1808 og i Norge fra 1850.

Både i Norge og Sverige var navnet først mest brukt rundt år 1900, i Norge spesielt på Østlandet. Navnet har i Norge vært enda mer brukt fra ca. 2005. I USA var navnet mest brukt i 1910- og 1920-årene.

Elvira har katolsk festdag 16. juli etter Elvira av Öhren, en tysk nonne som levde på 1100-tallet, og 25. januar etter en relativt ukjent helgen. Elvira og Elvíra har navnedag i flere land:

Elvira er et svært vanlig navn i Latvia, og er ellers utbredt i mange land over hele verden.

|}

Kjente personer med navnet
Personene i listen er ordnet kronologisk etter fødselsår.
 Elvira av Kastilla (dronning av León) (965–1017), spansk dronning av León
 Elvira av Kastilla (dronning av Sicilia) (ca. 1100 – 1135), spansk dronning av Sicilia
 Elvira av Öhren (1100-tallet), tysk nonne og helgen
 Elvira Madigan (1867–1889), dansk linedanser
 Elvira Notari (1875–1946), italiensk filmskaper
 Elvira Casazza (1887–1965), italiensk sanger
 Elvira de Hidalgo (1891–1980), spansk sanger og sangpedagog
 Elvira Popescu (1894–1993), rumensk-fransk skuespiller
 Elvira Gascón (1911–2000), spansk maler
 Elvira Quintana (1935–1968), spansk-meksikansk sanger
 Elvira Kurt (født 1961), kanadisk komiker
 Elvira Nabiullina (født 1963), russisk statsråd
 Elvira Nikolaisen (født 1980), norsk sanger

Annen bruk av navnet
 Elvira Duck, bedre kjent som Bestemor Duck.

Referanser

Eksterne lenker

Kvinnenavn